Diari Oficial de la Generalitat Valenciana


Sumari del DOGV 4406, del 26-12-2002 (2002/14361)

RESOLUCIÓ de 5 de desembre de 2002, de la Direcció General d'Indústria i Energia, per la qual s'establix el model d'informe d'inspecció tècnica de vehicles a la Comunitat Valenciana.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4406

Data del DOGV
:   26-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14338


Data del document
:   05-12-2002

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Inspecció Tècnica de Vehicles
    * inspecció tècnica
    * informe
    * formalitat administrativa

RESOLUCIÓ de 5 de desembre de 2002, de la Direcció General d'Indústria i Energia, per la qual s'establix el model d'informe d'inspecció tècnica de vehicles a la Comunitat Valenciana. [2002/M14287]
  
Mitjançant el Reial Decret 648/2002, de 5 de juliol, pel qual es modifica l'annex III del Reial Decret 1.987/1985, de 24 de setembre, sobre normes generals d'instal·lació i funcionament de les estacions ITV (BOE núm. 169 de 16 de juliol de 2002), es va modificar el model d'informe d'inspecció per a adequar-lo al nou Manual de Procediment d'Inspecció de les Estacions ITV revisat tot aplicant el que s'ha previst en l'article 12 del Reial Decret 2.042/1994, de 14 d'octubre, pel qual es regula la Inspecció Tècnica de Vehicles, i també per a millorar la informació sobre l'abast i la traçabilitat de la inspecció, els mesuraments efectuats durant la inspecció, i millorar la informació a l'usuari sobre els defectes trobats durant la inspecció i el seu abast.
  
A la Comunitat Valenciana, la prestació de la Inspecció Tècnica de Vehicles es realitza d'acord amb el que s'ha establit en el Decret 157/2002, de 17 de setembre, del Govern Valencià, pel qual s'aprova el Reglament sobre Prestació de la Inspecció Tècnica de Vehicles a la Comunitat Valenciana (DOGV nº 4.342 de 24 de setembre de 2002).
  
Atés que d'acord amb la disposició final segona del Reial Decret 648/2002, de 5 de juliol, l'esmentat reial decret entrarà en vigor el dia 1 de gener de 2003.
  
Atés que d'acord amb l'apartat 3 de l'annex III, l'esmentat informe té caràcter d'informació bàsica, i pot ser modificat per cada comunitat autònoma, però mantenint tots els conceptes, grups i codis de les unitats d'inspecció corresponents.
  
Atés que resulta convenient adequar el contingut de l'esmentat informe, a fi d'adaptar-lo a les peculiaritats d'organització del servici a la Comunitat Valenciana.
  
Atés que d'acord amb el que s'ha establit en l'apartat 6 de l'article 16, del Decret 157/2002, de 17 de setembre, del Govern Valencià, pel qual s'aprova el Reglament sobre la Prestació de la Inspecció Tècnica de Vehicles, l'informe d'inspecció haurà d'ajustar-se al model unificat establit en l'annex III del Reial Decret 1.987/1985, de 24 de setembre, sense perjudici de les disposicions i instruccions que puga dictar la Direcció General d'Indústria i Energia de la Conselleria d'Indústria, Comerç i Energia, a fi de complementar el dit contingut.
  
Esta Direcció General resol:
  
Primer
  
Aprovar el model d'informe d'Inspecció Tècnica de Vehicles a la Comunitat Valenciana que s'adjunta com a annex d'esta resolució. L'acompliment es realitzarà d'acord amb les instruccions que s'adjunten en l'esmentat annex.
  
Segon
  
La utilització de l'esmentat model per part de les estacions ITV, radicades a la Comunitat Valenciana, serà obligatòria a partir del dia 1 de gener de 2003.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria, Comerç i Energia en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 5 de desembre de 2002.- El director general d'Indústria i Energia: José Monzonís Salvia.
  
ANNEX
  
Primer full. Anvers de l'informe d'inspecció tècnica de vehicles.
  
Segon full. Revers de l'informe d'inspecció (unitats d'inspecció de vehicles).
  
Tercer, quart i cinqué full. Instruccions per a l'acompliment de l'informe d'inspecció tècnica de vehicles.
  
Instruccions per a l'acompliment de l'informe d'inspecció tècnica de vehicles
  
Cos A. Identificació de l'estació ITV i del vehicle
  
Número d'informe.
  
 NNNN-nnnn-xxxxxxxx
  
Núm. correlatiu sense possibilitat de duplicitats.
  
Codi d'estació
  
Any amb quatre xifres.
  
Codi d'estació.
  
L'assignat de 4 xifres.
  
Adreça.
  
Carrer i número. Codi postal - Població - Província.
  
Classificació del vehicle.
  
El que corresponga al vehicle després de realitzar la inspecció d'acord amb allò que s'ha definit en el Reglament General de Vehicles.
  
Marca.
  
Sense necessitat d'anotar tipus, ni variant, ni versió, ni denominació comercial..
  
Contrasenya d'homologació.
  
La que apareix en la targeta ITV; s'haurà d'incloure fins i tot l'extensió amb els caràcters i el format especificats en les directives 70/156, 74/150, 92/61 o en el RD 2.140/1985.
  
Matrícula.
  
La que consta en el permís de circulació separant amb blancs números i lletres.
  
Data de 1a matriculació.
  
La que consta en el permís de circulació amb el següent format: dd/ mm/ aaaa.
  
Número de factura.
  
La corresponent al pagament efectuat per l'usuari en lliure format.
  
Data d'inspecció.
  
La corresponent al dia d'inspecció amb el format: dd/mm/aaaa.
  
Número de bastidor.
  
El corresponent de la targeta ITV amb tots els caràcters alfanumèrics.
  
Data de pròxima inspecció.
  
En les periòdiques desfavorables o negatives i en les no periòdiques que no porten associada caducitat, ha d'aparéixer la següent anotació ?-/?/?-- Per a la resta, la corresponent després de l'aplicació del RD 2.042/1994, en el format: dd/mm/aaaa.
  
Cos B. Abast i traçabilitat de la inspecció
  
Darrere del codi d'inspector, que anirà entre parèntesi, s'anotaran els codis dels subapartats que, tot sent objecte de l'abast de la inspecció segons el Manual de Procediment d'Inspecció editat pel Ministeri de Ciència i Tecnologia, hagen sigut revisats per eixe inspector, un darrere d'un altre separats per guions.
  
La intervenció de cada nou inspector produirà un canvi de línia seguint el mateix esquema.
  
Equips fixos d'inspecció utilitzats. Línia número.
  
Identificació de la línia mitjançant dos dígits.
  
Cos C. Mesuraments efectuats durant la inspecció
  
Emissions.
  
Hi ha les següents alternatives d'acord amb el tipus de vehicle, segons la taula que es descriu en el quadre de tarifes 2 de l'annex de l'Acord de 24 d'abril de 2001 sobre tarifes d'inspecció, i el format serà:
  
Emissions
  
Núm. d'equip CO (ralentí) nn,nn%
  
(Marca equip) - (Núm. sèrie equip)
  
Emissions
  
Núm. d'equip CO (ralentí): nn,nn% CO (ralentí accelerat): nn,nn% ?:n,nn
  
(Marca equip) - (Núm. sèrie equip)
  
Emissions
  
Núm. d'equip Opacitat: nn,nn m-1
  
(Marca equip) - (Núm. sèrie equip)
  
En el cas que, pel tipus de vehicle o pel tipus d'inspecció, no calga la inspecció d'emissions, en el quadre i de manera centrada s'anotarà - ?.
  
Frenada.
  
Començant pels esforços de frenada del primer eix i separats per barres, s'anotaran els valors màxims de frenada de cada eix i per a cada sistema.
  
Fi: Per a les rodes esquerres.
  
Fd: Per a les rodes dretes.
  
Amb el següent format per a cada roda: nn,
  
Resta mesuraments.
  
Si s'efectuen s'ha d'indicar el valor mesurat, altrament es reflectirà un guió en l'espai reservat a la mesura.
  
Cos D. Relació de defectes trobats en la inspecció
  
De cada defecte trobat s'inclourà la següent informació:
  
cc.aa.dd Text de l'apartat: Text de la interpretació de defectes Qualificació
  
- Dígits d'identificació:
  
- cc. Codi del capítol segons el Manual d'Inspecció.
  
- aa. Codi de l'apartat segons el Manual d'Inspecció
  
- dd. Codi del defecte segons el Manual d'Inspecció
  
- Motiu. Text segons el Manual d'Inspecció.
  
- Qualificació del defecte. Lleu, greu o molt greu segons la catalogació del Manual d'Inspecció.
  
Cos E. Resultat de la inspecció.
  
Catalogació de la inspecció segons allò prescrit en el RD 2.042/1994.
  
Tipus d'inspecció segons la relació descrita en el RD 1.987/1985.
  
Firma i segell de l'estació. Qualsevol persona degudament autoritzada i que conste en el llibre de firmes i segells.
  
Observacions. Espai reservat per a l'entitat inspectora en lliure format. Si l'informe d'inspecció constava de més d'un full, es reflectiria en este apartat la dita circumstància, tot indicant full m de n.
  
Hora de fi d'inspecció. Hora corresponent a la impressió de l'informe en el següent format: hh:mm